**Recele echilibru al stelelor**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vor veni timpuri minunate

când echilibru rece al stelelor

se va rupe, și când

șirurile celor care au fost

se vor uni cu cei care sunt

Omul, o câte trupuri a avut

și în câte trupuri încă se va

încerca să mai fie!

Omul! de câte trupuri are nevoie

ca să se poată hrăni până la capăt

din sfera aceasta instabilă!

Vom mânca până la urmă

tot pământul acesta albastru.

Îl vom roade, îl vom roade.

Îi vom azvârli capul și oasele

iar Omul, Omul nesătul,

cu un miliard de trupuri

va începe să roadă flămând

recele echilibru al stelelor.